**15. ročník tradičného veľtrhu cvičných firiem na OA Vranov nad Topľou**

Obchodná akadémia vo Vranove nad Topľou usporiadala 10. februára už 15. ročník Tradičného veľtrhu cvičných firiem, ktorý bol spojený s Dňom otvorených dverí.

Na pôde školy prebehli otvorené vyučovacie hodiny, diseminácia programu Erasmus+, beseda s úspešnými absolventmi školy, predstavili sme duálne vzdelávanie a deviatakov previedli priestormi školy. Odborné prednášky vzbudili veľký záujem žiakov stredných škôl i deviatakov zo základných škôl vranovského okresu. Na veľtrhu sa zúčastnili aj hostia - Martin Menšík (marketingový manažér spoločnosti Profesia), Dr. h. c. prof. RNDr. Michal Tkáč, CSc. (dekan Podnikovohospodárskej fakulty Ekonomickej univerzity v Bratislave so sídlom v Košiciach) a Ing. Radek Maxa, Ph.D. (garant a koordinátor projektu Metropolitní univerzitní banky, Katedra medzinárodného obchodu Metropolitnej univerzity v Prahe). Organizátori privítali aj pedagógov a žiakov zo školy Zespół Szkół nr 1 im. Karola Adamieckiego v poľskom Sanoku.

Cieľom stretnutia bola podpora vzájomnej spolupráce škôl v rámci programu Erasmus+. Súčasťou veľtrhu boli aj súťaže. Dvanásť cvičných firiem súťažilo v kategóriách - TOP cvičná firma veľtrhu, Najlepšia cvičná firma, Najlepší stánok , Najlepšia elektronická prezentácia, Najlepší katalóg, Najlepšie logo a slogan, Najlepší reprezentant/tka.

15. ročník veľtrhu už pozná svojich víťazov:

• **TOP cvičná firma veľtrhu** – EverGreen, s. r. o. – predmetom podnikania CF je pestovanie a predaj mikrozeleniny, pod odborným vedením Ing. Martiny Sirníkovej, OA Vranov nad Topľou,

• **Najlepšia cvičná firma – 1. miesto** - CO&COCOA, s. r. o. – predmetom podnikania CF je výroba a predaj čokolády a produktov z čokolády, pod odborným vedením Ing. Ľubice Smolejovej, OA Vranov nad Topľou,

• **Najlepšia cvičná firma – 2. miesto** - EverGreen, s. r. o. – predmetom podnikania CF je pestovanie a predaj mikrozeleniny, pod odborným vedením Ing. Martiny Sirníkovej, OA Vranov nad Topľou,

• **Najlepšia cvičná firma – 3. miesto** – Organic-Oil, s. r. o. – predmetom podnikania je výroba a predaj lisovaných olejov za studena, pod odborným vedením Ing. Daniely Sabolovej, OA Vranov nad Topľou,

• **Najlepší stánok** - Organic-Oil, s. r. o., OA Vranov n. T.,

• **Najlepšia elektronická prezentácia** - EverGreen, s. r. o., OA Vranov n. T.,

• **Najlepší katalóg** – SHAPE, s. r. o., OA Poprad,

• **Najlepšie logo a slogan** – CARIA, s. r. o., SOŠ Giraltovce,

• **Najlepšia reprezentantka** – Viktória Kleinová – reprezentantka CF CO&COCOA, s. r. o., OA Vranov n. T.,